Otto Wilhelm Eberhard

Otto Wilhelm Eberhard (25. märts/5. aprill 1728 Kaiavere – 20. september/1. oktoober 1795 Paldiski) oli Eesti vaimulik.

Tema esimeseks õpetajaks oli pastor Peter Friedrich Bornwasser, edasi õppis ta Pärnu gümnaasiumis, käis aastal 1744 Salomo Heinrich Vestringi juures Pärnu Eliisabeti koguduses leeris. Usuteadust õppis ta aastatel 1750–1752 (immatrikuleeriti 2. aprillil 1750) Königsbergi ülikoolis ja aastatel 1753–1754 (immatrikuleeriti 30. aprillil 1753) Jena ülikoolis. Ta töötas aastal 1754 Vaemla mõisas (Käina kihelkonnas) koduõpetajana Heinrich Caspar von Stackelbergi juures. Ordineeriti 3. septembril/14. septembril 1755 õpetajaks.

Ta oli aastatel 1755–1769 (introdutseeriti 12. novembril/23. novembril 1755) Vastseliina Katariina koguduse õpetaja. Aastatel 1769–1792 oli ta Rapla Maarja-Magdaleena koguduse õpetaja. 24. jaanuaril 1771 sai ta Eestimaa konsistooriumi assessoriks. Aastatel 1772–1785 oli ta Paldiski kreisi 2. praostkonna abipraost, aastal 1785 sai ta  praostiks, aastal 1789 sai ta kogu Paldiski kreisi  Paldiski praostkonna praostiks.

Aastal 1779 välja antud jutluseraamatus on trükitud ta kolm eestikeelset jutlustDie evangelischen Prediger Livlands bis 1918. Böhlau Verlag Köln, Wien 1977Liivi Aarma Põhja-Eesti vaimulike lühielulood 1525-1885 Tallinn 2007Recke, Johann Friedrich v.; Napiersky, Karl Eduard: Allgemeines Schriftsteller- und Gelehrten-Lexicon der Provinzen Livland, Esthland und Kurland. 1 köide A-F, Mitau 1827, lk. 468-469.

 Isiklikku 
Tema vanaonu Daniel Eberhard oli Tartu Jaani koguduse abiõpetaja ja Academia Gustavo-Carolina (Pärnu ülikooli) rektor. Tema isa Johann Christian Eberhard oli Kaiavere mõisa rentnik, ema Maria Hedwig (sündinud Petersen) suri pärast sünnitust, kasuema Bertha Gertrud Roth oli pastor Martin Johann Rothi tütar, pärast isa surma abiellus Tartu Jaani koguduse ülemõpetaja Tobias Plaschnigiga. Tema poeg Johann Christian Eberhard oli Rapla Maarja-Magdaleena koguduse õpetaja.

 Viited 

Kategooria:Rapla Maarja-Magdaleena koguduse vaimulikud
Kategooria:Vastseliina Katariina koguduse vaimulikud
Kategooria:Liivimaa vaimulikud
Kategooria:Eestimaa vaimulikud 
Kategooria:Eestimaa konsistooriumi vaimulikud assessorid
Kategooria:Eesti praostid
Kategooria:Sündinud 1728
Kategooria:Surnud 1795